CELEX: 62019TN0484
Language: fi
Date: 2019-07-04 00:00:00
Title: asia T-484/19: Kanne 4.7.2019 — Pearson Loan Finance ym. v. komissio

16.9.2019   
            
            
               FI
            
            
               Euroopan unionin virallinen lehti
            
            
               C 312/27
            
         
      Kanne 4.7.2019 — Pearson Loan Finance ym. v. komissio
      (asia T-484/19)
      (2019/C 312/23)
      Oikeudenkäyntikieli: englanti
      
         Asianosaiset
      
      
         Kantajat: Pearson Loan Finance Unlimited (Lontoo, Yhdistynyt kuningaskunta), Pearson Overseas Holdings Ltd (Lontoo) ja Pearson International Finance Ltd (Lontoo) (edustajat: asianajajat A. von Bonin ja O. Brouwer)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan Euroopan komission valtiontuesta SA.44896, jonka Yhdistynyt kuningaskunta on täytäntöönpannut ulkomaisten väliyhtiöiden konsernirahoitukseen sovellettavan vapautuksen osalta, 2.4.2019 antaman päätöksen C(2019) 2526 final
               
            
                  —
               
               
                  velvoittamaan vastaaja korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljään kanneperusteeseen.
      
                  1)
               
               
                  Ensimmäinen kanneperuste, jonka mukaan komissio teki oikeudellisia virheitä ja ilmeisiä arviointivirheitä eikä perustellut riittävästi päätöstään, kun se yksilöi viitejärjestelmän riidanalaisessa päätöksessä.
               
            
                  2)
               
               
                  Toinen kanneperuste, jonka mukaan komissio teki oikeudellisia virheitä ja ilmeisiä arviointivirheitä eikä perustellut riittävästi päätöstään, kun se luokitteli riidanalaisessa päätöksessä virheellisesti konsernirahoitukseen sovellettavan vapautuksen poikkeukseksi viitejärjestelmän tavanomaisesta toiminnasta.
               
            
                  3)
               
               
                  Kolmas kanneperuste, jonka mukaan komissio teki oikeudellisia virheitä ja ilmeisiä arviointivirheitä, kun se katsoi riidanalaisessa päätöksessä, että konsernirahoitukseen sovellettava vapautus merkitsee eri talouden toimijoiden välistä syrjintää.
               
            
                  4)
               
               
                  Neljäs kanneperuste, jonka mukaan riidanalaisessa päätöksessä on oikeudellisia virheitä ja ilmeisiä arviointivirheitä, kun siinä katsotaan, että konsernirahoitukseen sovellettava vapautus ei ole perusteltavissa viitejärjestelmän luonteella tai yleisellä rakenteella.